Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4.panta pirmā un otrā daļa, 5.panta pirmā daļa un 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – Rīkojuma projekts) paredz atļaut valsts akciju sabiedrībai „Valsts nekustamie īpašumi” pārdot izsolē šādus valsts nekustamos īpašumus:1. **½ domājamo daļu no nekustamā īpašuma „Īves”** (nekustamā īpašuma kadastra Nr.3858 507 0001) sastāvā esošās būves (būves kadastra apzīmējums 3858 007 0044 001) – **Tehnikas ielā 7, Steķintavā, Kubulu pagastā, Balvu novadā.**Nekustamā īpašuma „Īves” (nekustamā īpašuma kadastra Nr.3858 507 0001) Kubulu pagastā, Balvu novadā, sastāvā ietilpst būve – *mehāniskā darbnīca* (būves kadastra apzīmējums 3858 007 0044 001) – ar adresi Tehnikas ielā 7, Steķintavā, Kubulu pagastā, Balvu novadā. Būves kopējā platība 492.30  kv.m., galvenais lietošanas veids: 1251 – *rūpnieciskās ražošanas ēkas*. Saskaņā ar informāciju no Nekustamā īpašuma valsts kadastra informācijas sistēmas būves kadastrālā vērtība uz 01.01.2017. noteikta 4099 *euro*.Īpašuma tiesības uz būvi ir nostiprinātas Kubulu pagasta zemesgrāmatas nodalījumā Nr.281, ½ domājamās daļas apmērā Latvijas valstij Finanšu ministrijas personā, lēmuma datums:26.08.2016. un ½ domājamās daļas apmērā fiziskai personai Ritvaram Dičevam, lēmuma datums: 21.12.2012.Būve - *mehāniskā darbnīca* atrodas uz Balvu novada pašvaldībai piekritīgās zemes vienības (zemes vienības kadastra apzīmējums 3858 007 0044) 1.0637 ha platībā, Tehnikas ielā 7, Steķintavā, Kubulu pagastā, Balvu novadā. Zemes vienība nav ierakstīta zemesgrāmatā. Vēl uz zemes vienības atrodas trīs būves – *noliktavas* (būves kadastra apzīmējums 3858 007 0044 002, 3858 007 0044 003 un 3858 007 0044 004), kas ir nekustamā īpašuma „Īves” (nekustamā īpašuma kadastra Nr.3858 507 0001) - Kubulu pagastā, Balvu novadā, sastāvā un pieder fiziskai personai Ritvaram Dičevam.Valstij piederošā ½ domājamā daļa no būves nav iznomāta.Saskaņā ar Civillikuma 1074.pantu nevienu kopīpašnieku nevar piespiest palikt kopīpašumā, ja vien tā nodibināšanas noteikumi nerunā tam pretim, turpretim katrs kopīpašnieks var katrā laikā prasīt dalīšanu. Savukārt Civillikuma 1068.panta pirmā daļa noteic, ka rīkoties ar kopīpašuma priekšmetu, kā visumā, tā arī noteiktās atsevišķās daļās, drīkst tikai ar visu kopīpašnieku piekrišanu; bet, ja kāds no viņiem rīkojas atsevišķi, tad šī rīcība ne vien nav spēkā, bet arī uzliek pēdējam pienākumu atlīdzināt pārējiem zaudējumus, kas viņiem ar to nodarīti.Atbilstoši Atsavināšanas likuma 4.panta ceturtās daļas 7.punktam atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja vēlas izbeigt kopīpašuma attiecības ar publisku personu un izmantot pirmpirkuma tiesības saskaņā ar Atsavināšanas likuma 14.panta nosacījumiem. Valsts akciju sabiedrībā „Valsts nekustamie īpašumi” nav saņemts atsavināšanas ierosinājums no būves kopīpašnieka.Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi”. Būves - *mehāniskās darbnīcas* kopīpašniekam tiks nosūtīts paziņojums par izsoli, vienlaicīgi uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā šā likuma 4.panta ceturtās daļas 1.punktā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šajā gadījumā minētā persona ir tiesīga iegādāties nekustamo īpašumu izsolē vispārējā kārtībā. Atbilstoši Civillikuma 1402.pantam un Augstākās tiesas Senāta 2009.gada 25.februāra atzinumam lietā Nr. SKC – 71, likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta pirmās daļas 1.-4.punktā minētajos gadījumos, ēkas (būves) īpašnieks lieto citai personai piederošu zemesgabalu pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs.Valsts akciju sabiedrības „Valsts nekustamie īpašumi” Īpašumu izvērtēšanas komisija 2016.gada 8.septembrī (prot. Nr.IZKP-16/20, 6.punkts) ir pieņēmusi lēmumu par ½ domājamās daļas no nekustamā īpašuma „Īves” (nekustamā īpašuma kadastra Nr.3858 507 0001) sastāvā esošās būves (būves kadastra apzīmējums 3858 007 0044 001) – Tehnikas ielā 7, Steķintavā, Kubulu pagastā, Balvu novadā, atsavināšanu. Pieņemot lēmumu par atsavināšanu valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā:- valsts akciju sabiedrības „Valsts nekustamie īpašumi” nekustamo īpašumu portfeļa attīstības stratēģijas pamatprincipus, proti, ka -valsts akciju sabiedrības „Valsts nekustamie īpašumi” nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;- nekustamā īpašuma tirgus situāciju un izmantošanas iespējas (*valstij pieder tikai ½ domājamā daļa no vienas būves, savukārt pārējais būvju nekustamais īpašums pieder privātpersonai. Būvju īpašums atrodas uz pašvaldībai piekritīgas zemes. Būves galvenais lietošanas veids - rūpnieciskās ražošanas ēkas);*- rentabilitātes rādītājus – ½ domājamās daļas no nekustamā īpašuma „Īves”, Tehnikas ielā 7, Steķintavā, Kubulu pagastā, Balvu novadā, pārvaldīšana valsts akciju sabiedrībai „Valsts nekustamie īpašumi” par periodu 2016.gada augusts - oktobris ir nesusi zaudējumus 232 *euro* apmērā, ieņēmumu nav.Ievērojot iepriekš minēto, kā arī to, ka valsts akciju sabiedrībai „Valsts nekustamie īpašumi” nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā ½ domājamo daļu no nekustamā īpašuma „Īves” sastāvā esošās būves (būves kadastra apzīmējums 3858 007 0044 001) – Tehnikas ielā 7, Steķintavā, Kubulu pagastā, Balvu novadā - optimālākais risinājums ir valstij piederīgo ½ domājamo daļu no būves virzīt atsavināšanai, piedāvājot pirmpirkuma tiesības izmantot būves kopīpašniekam.2. **Nekustamo īpašumu „Sakņu, graudu un kartupeļu noliktava”** (nekustamā īpašuma kadastra Nr.5486 510 0001) – divas būves (būves kadastra apzīmējums 5486 010 0317 009 un 5486 010 0317 010) – **Valgundes pagastā, Jelgavas novadā** (turpmāk šajā punktā - valsts nekustamais īpašums „Sakņu, graudu un kartupeļu noliktava”).Īpašuma tiesības uz valsts nekustamo īpašumu „Sakņu, graudu un kartupeļu noliktava” ir nostiprinātas Latvijas valstij Finanšu ministrijas personā Valgundes pilsētas zemesgrāmatas nodalījumā Nr.100000069315, lēmuma datums:27.09.2016. Valsts nekustamā īpašuma „Sakņu, graudu un kartupeļu noliktava” sastāvā ietilpst divas būves:* būve – *kartupeļu pagrabs* (būves kadastra apzīmējums 5486 010 0317 009) ar kopējo platību 832.30 kv.m., galvenais lietošanas veids:*1271 – lauku saimniecību nedzīvojamās ēkas;*
* būve – *graudu noliktava* (būves kadastra apzīmējums 5486 010 0317 010) ar kopējo platību 799.70 kv.m.; galvenais lietošanas veids:*1271 – lauku saimniecību nedzīvojamās ēkas.*

Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma „Sakņu, graudu un kartupeļu noliktava” kadastrālā vērtība uz 01.01.2017. noteikta 14853  *euro*.Valsts nekustamais īpašums „Sakņu, graudu un kartupeļu noliktava” nav iznomāts.Valsts nekustamais īpašums „Sakņu, graudu un kartupeļu noliktava” atrodas uz fiziskai personai piederoša nekustamā īpašuma „Mežnieki” (nekustamā īpašuma kadastra Nr.5486 010 0317) – sastāvā ietilpstošās zemes vienības (zemes vienības kadastra apzīmējums 5486 010 0317) 11,2 ha platībā – Celtnieku ielā 30, Valgundē, Valgundes pagastā, Jelgavas novadā. Īpašuma tiesības uz minēto nekustamo īpašumu nostiprinātas Valdim Abikam Valgundes pagasta zemesgrāmatas nodalījumā Nr.100000039793, lēmuma datums: 01.11.2001.Pirmpirkuma tiesības uz valsts nekustamo īpašumu „Sakņu, graudu un kartupeļu noliktava” ir nekustamā īpašuma „Mežnieki” (nekustamā īpašuma kadastra Nr.5486 010 0317) ‑ Celtnieku ielā 30, Valgundes pagastā, Jelgavas novadā, īpašniekam. Valsts akciju sabiedrība „Valsts nekustamie īpašumi” nav saņēmusi pirmpirkuma tiesīgās personas iesniegumu, par valsts nekustamā īpašuma atsavināšanu.Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi”. Nekustamā īpašuma „Mežnieki” (nekustamā īpašuma kadastra Nr.5486 010 0317) īpašniekam Valdim Abikam tiks nosūtīts paziņojums par izsoli, vienlaicīgi uzaicinot personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Ja mēneša laikā šā likuma 4.panta ceturtās daļas 1.punktā minētā persona neiesniegs pieteikumu par nekustamā īpašuma pirkšanu vai iesniegs atteikumu, rīkojama izsole. Šajā gadījumā minētā persona ir tiesīga iegādāties nekustamo īpašumu izsolē vispārējā kārtībā. Atbilstoši Civillikuma 1402.pantam un Augstākās tiesas Senāta 2009.gada 25.februāra atzinumam lietā Nr.SKC – 71, likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta pirmās daļas 1.-4.punktā minētajos gadījumos, ēkas (būves) īpašnieks lieto citai personai piederošu zemesgabalu pamatojoties uz likumu. Līdz ar to starp zemes īpašnieku un būvju īpašnieku faktiski pastāv piespiedu nomas tiesiskās attiecības, kas izriet no likuma – attiecības pastāv neatkarīgi no zemes īpašnieka un ēku (būvju) īpašnieka gribas – tām ir piespiedu raksturs.Valsts akciju sabiedrība „Valsts nekustamie īpašumi” Īpašumu izvērtēšanas komisija 2016.gada 8.septembrī (prot. Nr.IZKP-16/20, 8.punkts) ir pieņēmusi lēmumu par valsts nekustamā īpašuma „Sakņu, graudu un kartupeļu noliktava” atsavināšanu. Pieņemot lēmumu par atsavināšanu, valsts akciju sabiedrības „Valsts nekustamie īpašumi” Īpašumu izvērtēšanas komisija ņēma vērā: - valsts akciju sabiedrības „Valsts nekustamie īpašumi” nekustamā īpašuma portfeļa attīstības stratēģijas pamatprincipus, proti, ka nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā; - nekustamā īpašuma tirgus situāciju un valsts nekustamā īpašuma izmantošanas iespējas (*valsts nekustamais īpašums „Sakņu, graudu un kartupeļu noliktava” sastāv tikai no būvēm, kas atrodas uz citai personai piederoša nekustamā īpašuma sastāvā esošas zemes vienības, nav zināmas valsts funkcijas, kuru nodrošināšanai tās būtu lietderīgi saglabāt valsts īpašumā*); - rentabilitātes rādītājus - valsts nekustamā īpašuma „Sakņu, graudu un kartupeļu noliktava” pārvaldīšana valsts akciju sabiedrībai „Valsts nekustamie īpašumi” par periodu 2016.gada augusts- oktobris ir nesusi zaudējumus 1621 *euro* apmērā, ieņēmumu nav.Ievērojot iepriekš minēto, kā arī to, ka valsts akciju sabiedrībai „Valsts nekustamie īpašumi” nav zināmas valsts pārvaldes funkcijas, kuru nodrošināšanai būtu lietderīgi saglabāt valsts īpašumā nekustamo īpašumu „Sakņu, graudu un kartupeļu noliktava”- optimālākais risinājums ir to virzīt atsavināšanai, piedāvājot pirmpirkuma tiesības izmantot zemes īpašniekam.Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, valsts akciju sabiedrība „Valsts nekustamie īpašumi”, mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks norādīts, ka Rīkojuma projektā iekļautie valsts nekustamie īpašumi atrodas uz privātīpašumā esošām zemes vienībām, kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamos īpašumus neiegādāsies pirmpirkuma tiesīgā persona, valsts nekustamo īpašumu ieguvēji un zemes īpašnieki atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam.Rīkojuma projektā iekļauto valsts nekustamo īpašumu atsavināšanu saskaņā Atsavināšanas likuma 4.panta otro daļu ierosina Finanšu ministrija (valsts akciju sabiedrība „Valsts nekustamie īpašumi”).Rīkojuma projekts paredz nekustamo īpašumu valdītājam –Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkumu līgumu noslēgšanas dienas, sastādot attiecīgus pieņemšanas – nodošanas aktus. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts akciju sabiedrība “Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Rīkojuma projekta izstrādē ir iesaistīta Finanšu ministrija un valsts akciju sabiedrība “Valsts nekustamie īpašumi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz Rīkojuma projekta 1.1. apakšpunktā iekļauto nekustamo īpašumu - pirmpirkuma tiesīgā persona – būves kopīpašnieksAttiecībā uz Rīkojuma projekta 1.2. apakšpunktā iekļauto nekustamo īpašumu - pirmpirkuma tiesīgā persona – zemes īpašnieks.Ja pirmpirkuma tiesīgās personas neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (tūkst.*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV un V sadaļa –projekts šīs jomas neskar.*

Finanšu ministre D. Reizniece – Ozola

Bružas 67024927

vita.bruzas@vni.lv